|  |  |
| --- | --- |
| Enw’r Swyddog Sabothol: | Angie Flores Acuña |
| Rôl y Swyddog Sabothol: | Llywydd yr Undeb |

**Adran 1: Adroddiad Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |  |
| --- | --- | --- |
| **Adroddiad Cyffredinol**  *(Wedi’i ysgrifennu gan y Swyddog Sabothol, mae’r adroddiad hwn wedi’i anelu at roi cipolwg ar eu gwaith/gweithgaredd ers y sesiwn atebolrwydd ddiwethaf neu ddechrau eu cyfnod yn y swydd)* | | |
| **Mawrth** | * Etholiadau - Yn ystod wythnos gyntaf mis Mawrth, cefnogais yr Etholiadau trwy annog pobl i bleidleisio   + Ni chymeradwyais unrhyw ymgeiswyr yn ystod yr wythnos, er mwyn sicrhau y gallwn ddefnyddio fy nylanwad i ofyn i fyfyrwyr ddarllen maniffestos a gwneud dewis gwybodus.   + Fe wnes i waith allgymorth trwy gydol yr wythnos, gan siarad â channoedd o fyfyrwyr   + Anfonais e-bost at bob myfyriwr, gyda chyfanswm o 9,838 o fyfyrwyr yn ei agor * Cynnydd yn y cap ar Ffioedd Dysgu Israddedig   + Yn dilyn cyhoeddi’r cynnydd yn y cap ar ffioedd dysgu a wnaed gan Lywodraeth Cymru, siaradais yn erbyn y cynnydd mewn ffioedd dysgu ym Mhrifysgol Caerdydd mewn sawl un o bwyllgorau’r Brifysgol. * Perthynas â'r Is-Ganghellor a'r Brifysgol   + Cawsom anawsterau wrth redeg Y Sgwrs Fawr, ond ymrwymodd yr Is-Ganghellor i gynnal dwy sesiwn ‘Sgwrsio’ gyda’r myfyrwyr bob blwyddyn (un bob tymor). Bydd yr ymrwymiad hwn i Undeb y Myfyrwyr yn cael ei gynnwys yn yr adolygiad o Gytundeb y Myfyrwyr, ac felly bydd yn ddigwyddiad rheolaidd yn y blynyddoedd dilynol i ddod.   + Ar hyn o bryd, dim ond gyda Llywydd UM y mae'r Is-Ganghellor yn cyfarfod. Yn dilyn sgyrsiau am y berthynas rhwng y Brifysgol ac Undeb y Myfyrwyr, ymrwymodd yr Is-Ganghellor i gyfarfod â thîm y Swyddogion Sabothol unwaith y tymor. * Cwtsh Diwylliant:   + Camais i mewn a threfnu’r bwyd ar gyfer y digwyddiad diwylliannol, lle buom yn bwydo mwy na 50 o fyfyrwyr * Cynhadledd UCM Cymru (Diwrnod 1)   + Fy rôl i oedd sicrhau bod y myfyrwyr gynrychiolwyr yn teimlo'n gyfforddus yn ystod y gynhadledd a'u hannog i wneud cyfraniadau.   + Arweiniais drafodaethau grŵp ar y diwrnod cyntaf, gan fod yn rhaid i mi ddod yn ôl; doeddwn i ddim yn gallu mynychu Diwrnod 2 oherwydd y gwrthdaro ag Uwchgynhadledd y Dyfodol Cymru. * Uwchgynhadledd y Dyfodol Cymru   + Sicrheais ein presenoldeb gyda [Chomisiynydd Cenedlaethau'r Dyfodol Cymru](https://www.futuregenerations.wales/)   + Yn ystod y cyfarfod hwn buom yn trafod ac yn llunio 'Cytundeb ar gyfer y dyfodol' mewn grwpiau. Cyflwynais benderfyniadau ein grŵp, a fydd yn cael eu cynnwys yn y cytundeb a gyflwynir yn Efrog Newydd yng Nghynulliad nesaf y Cenhedloedd Unedig. * Gwobrau Bywyd Caerdydd   + Bûm yn cynrychioli Undeb y Myfyrwyr a rhwydweithio â rhanddeiliaid o sefydliadau eraill megis Cymorth i Fenywod * Lansiwyd 'Gweithgor yr UM ar Fynd i'r Afael â Thrais Rhywiol ar y Campws'   + Mae dau gyfarfod wedi'u cynnal lle gall Swyddogion Etholedig a myfyrwyr drafod penderfyniadau'r cynnig a gyflwynwyd yn y CCB   + Disgrifir yr hyn mae’r Penderfyniadau wedi’i gyflawni yn yr adran Bolisi * Cyllido ar gyfer myfyrwyr meddygaeth ar Leoliadau Clinigol   + Mae yna lawer o fyfyrwyr meddygaeth sydd heb hawl i ad-daliad teithio ar gyfer lleoliadau clinigol, tra bod myfyrwyr Gofal Iechyd (Nyrsio, Bydwreigiaeth, ...) yn gallu cael ad-daliadau   + Ar hyn o bryd yn gweithio gyda MedSoc a BMA (Cymdeithas Feddygol Prydain) i sicrhau bod myfyrwyr meddygaeth yn ymwybodol o'u cyfleoedd am ad-daliadau   + Rwyf wrthi’n lobïo'r brifysgol i agor mwy o lwyfannau i gael mynediad at ad-daliadau ar gyfer lleoliadau gwaith | |
| **Ebrill** | * Taith UMau Cymru   + Teithiais i Aberystwyth a Bangor ynghyd â Deio, Madison a Catrin i ddysgu mwy am gyd-destun Cymreig yr undebau hynny a chael mwy o ddealltwriaeth o’n cyd-destun Cymreig ein hunain.   + Roedd y daith hon yn bwysig i ddeall pwysigrwydd diwylliant Cymru, ac felly byddaf yn ei hyrwyddo trwy gydol fy nau fis olaf yn y swydd   + Byddaf yn hyrwyddo’r daith hon i ddigwydd yn y dyfodol fel rhan o sefydlu Llywydd Etholedig yr UM * Bûm yn cynorthwyo a hyrwyddo Gwobrau Cyfoethogi Bywyd Myfyrwyr * Cynhadledd UCM y DU   + Bûm yn cefnogi’r myfyrwyr gynrychiolwyr   + Lobïo UMau Grŵp Russell i gefnogi’r polisi diwygio * Cyfweliadau ymddiriedolwyr   + Rwyf wedi cynorthwyo gyda chyfweliadau myfyrwyr ac ymddiriedolwyr ar gyfer ein Bwrdd Ymddiriedolwyr * Bwydo eich Fflat   + Trefnwyd digwyddiad Cathays lle buom yn ymgysylltu â 141 o fyfyrwyr   + Cynhaliwyd digwyddiad Parc y Mynydd Bychan ddydd Llun 29ain * Gwobrau Dewis Myfyrwyr *‘What Uni’*   + Mynychais ar 24ain Ebrill ar ran Undeb y Myfyrwyr * Cwrs preswyl Undebau Myfyrwyr Grŵp Russell   + Byddaf yn mynd i Southampton i fynd i'r afael â materion cyffredinol myfyrwyr a rhwydweithio. Byddaf yn cyflwyno’r gwaith a wnaed gyda’r grŵp ymgyrchu ‘Amser i Weithredu’ ac yn sôn am bwysigrwydd cydweithio â’r ymgyrchoedd ar ein campysau. | |
| **Diweddariad Maniffesto**  *(Ysgrifennwyd yr adran hon gan y Swyddog Sabothol, ac mae wedi’i hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad llwyddiannus i fod yn swyddog)* | | |
| **STREICIAU** | **Rhwyd ddiogelwch** | Rwyf wedi gweithio gyda'r Brifysgol i sicrhau bod myfyrwyr yn derbyn cymaint o farciau ag y gallent, ynghyd â'u tystysgrifau. Nid oedd hyn yn gwbl ddelfrydol gan fod myfyrwyr wedi derbyn marciau coll a thrawsgrifiadau anghyflawn; fodd bynnag dyna oedd yr ateb gorau ar y pryd gan na ddaeth UCEA ac UCU o hyd i ddatrysiad ar gyfer y Boicot Marcio ac Asesu.  Roedd y myfyrwyr wedi derbyn bron bob marc erbyn diwedd mis Hydref. Rwyf wedi lobïo'r Brifysgol i gyflwyno llythyr eglurhaol ar gyfer y trawsgrifiadau a oedd yn cynnwys marciau coll neu ddyfarniadau 'PASIO’ i sicrhau bod cyflogwyr y dyfodol yn ymwybodol bod y rhain yn ganlyniad i'r Boicot Marcio ac Asesu.  Byddai hyn yn helpu myfyrwyr mewn marchnad swyddi wrth gystadlu â myfyrwyr nad oedd y Boicot Marcio ac Asesu wedi effeithio arnynt. |
| **Ad-daliadau myfyrwyr** | Rwyf wedi lobïo'r brifysgol i ddarparu ad-daliadau i fyfyrwyr, ac wedi trefnu o fewn Undeb y Myfyrwyr i annog myfyrwyr i gyflwyno cwyn.  Rwyf wedi bod yn cefnogi myfyrwyr unigol gyda'u cwynion na chafwyd ymateb iddynt. |
| **COSTAU BYW** | **Cymorth ariannol ar gyfer biliau** | Heb ddechrau |
| **Cludiant fforddiadwy Mynydd Bychan - Cathays** | Heb ddechrau |
| **Golchdy Am Ddim** | Rwyf wedi lobïo'r Brifysgol am wasanaethau golchi dillad mwy fforddiadwy mewn cynlluniad ar gyfer llety yn y dyfodol.  Rwyf wedi cysylltu ag undebau eraill i astudio sut wnaethon nhw gyflawni hyn. |
| **Eitemau brecwast am ddim yng Nghegin yr UM** | Cadarnhawyd cyllido ar gyfer diodydd poeth am ddim yn ddiweddar.  Ni fyddai’n ymarferol darparu eitemau brecwast yng Nghegin yr UM, ond byddwn yn dod â stondinau Brecwast Cymorth Adolygu yn ôl ym mis Mai a Mehefin (Cathays a’r Mynydd Bychan). |
| **Nwyddau mislif am ddim ar draws y campws** | Ar hyn o bryd rwy’n cefnogi ymgyrch urddas mislif mewn cydweithrediad â swyddogion eraill, Llais y Myfyrwyr a’r adran Gynghori i siarad am bwysigrwydd bod â nwyddau mislif ar gael ac yn hygyrch ar y campws.  Mae cyfarfod wedi'i drefnu gyda’r adran Ystadau yn y Brifysgol i fynd ar drywydd y cais a gyflwynwyd trwy Farn y Myfyrwyr y llynedd, a oedd yn galw am nwyddau mislif.  Y cam nesaf yw ychwanegu mwy o beiriannau dosbarthu nwyddau mislif yn Undeb y Myfyrwyr. |
| **CYNALADWYEDD** | **Ymgyrch i greu Cathays glanach (biniau a llygod mawr!)** | Cefais gyfarfod â chynghorwyr Cathays i'w hannog i chwilio am ddewis amgen yn lle bagiau plastig ar gyfer ysbwriel.  Mae Madison yn arwain ar lanhau Cathays. |
| **Gardd ar do’r UM** | Ddim yn ymarferol oherwydd y sefyllfa ariannol, ond byddaf yn diweddaru os bydd newidiadau'n digwydd |
| **CYMUNED Y MYFYRWYR** | **Gweithdrefn Amgylchiadau Esgusodol mwy empathetig** | Heb ddechrau |
| **Gwella cyflwr tai myfyrwyr** | Rydym wedi ailgysylltu â Dinasyddion Cymru i nodi'r camau i gyflawni hyn.  Trefnwyd hyfforddiant gyda ‘Dinasyddion’ a'r tîm Swyddogion Sabothol. |
| **Sicrhau mwy o leoedd ar gyfer grwpiau myfyrwyr ar draws y campws** | Heb ddechrau |
| **Hyrwyddo'r iaith Gymraeg a diwylliant Cymru** | Roedd sefydlu cysylltiadau gyda’r Urdd yn hanfodol i wella fy nealltwriaeth o’r iaith Gymraeg, y cyd-destun Cymreig a’r grymuso a ddaw yn sgil dathlu’r iaith a’r diwylliant.  Mae llawer o ddysgu hefyd wedi dod o weithio gyda Deio a’r tîm Sabothol, sydd bellach wedi penderfynu ar y cyd i nid yn unig hyrwyddo’r defnydd o’r Gymraeg yn ein gweithgareddau o ddydd i ddydd gyda myfyrwyr a’r brifysgol, ond hefyd yn yr undeb.  Ar lefel bersonol, a thrwy fod yr unig Swyddog Sabothol sy'n cyfarfod yn rheolaidd â'r Is-Ganghellor, llwyddais i sicrhau bod Deio, Is-Lywydd y Gymraeg, yn cael ei gynnwys i lunio 'dyfodol ein prifysgol' yn y cyd-destun Cymreig. Yn yr un modd, penodais Deio i fod yn rhan o’r Cyngor, sef corff llywodraethu uwch y brifysgol, i annog y brifysgol i fod yn Brifysgol Gymraeg, ac nid dim ond yn Brifysgol yng Nghymru.  Hefyd rhoddais gyfle i Deio gyflwyno adran Gymraeg yn y papurau a gyflwynwyd i’r Brifysgol am y tro cyntaf yn ein hanes. |
| **Microdonau a pheiriannau dŵr poeth ym mhob adeilad** | Sefydlwyd cyfarfod cychwynnol gyda Llyfrgelloedd ac mae ymarferoldeb yn cael ei astudio. |
| **Cadw Canolfan Bywyd Myfyrwyr ar agor 24/7 i fyfyrwyr astudio ynddi trwy gydol yr wythnos** | Ddim i'w weithredu oherwydd diffyg galw. |
| **Sicrhau llyfrgell newydd sy'n darparu ar gyfer anghenion pob myfyriwr** | Cymerais ran yn yr ymgynghoriad ar greu llyfrgell newydd a sicrhau gofodau i bob myfyriwr. |
| **Y Diweddaraf ar Bolisi**  *(Wedi'i ysgrifennu gan y Swyddog Sabothol, mae'r adroddiad adran hwn wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | | |
| **Undeb Myfyrwyr Prifysgol Caerdydd a Graddio 2023** | 1. Mae’r cynnig hwn yn penderfynu na fydd Undeb Myfyrwyr Caerdydd yn anfon Ymddiriedolwyr Sabothol, Swyddogion Ymgyrchoedd, nac unrhyw gynrychiolwyr o’r gorffennol, y presennol, neu rai sydd ar fin dechrau yn eu rôl i fynychu neu gynrychioli Undeb y Myfyrwyr adeg Graddio 2023, os bydd UCU yn cymryd camau diwydiannol yn ystod wythnos Graddio 2023. Mae hyn yn cynnwys gwneud areithiau mewn seremonïau graddio, mynychu ciniawau graddio Prifysgol Caerdydd neu weithgareddau cysylltiedig.  2. Mae’r cynnig hwn yn penderfynu bod Undeb Myfyrwyr Caerdydd yn gwneud datganiad cyhoeddus yn condemnio dewis Prifysgol Caerdydd i ddidynnu 50-100% o gyflog staff sy’n cymryd rhan yn y MAB, ASOS, neu weithredu diwydiannol tebyg.  **Cyflawnwyd** | |
| **Newid y ffordd rydyn ni'n siarad am ethnigrwydd** | 1. Bydd UM Caerdydd yn newid teitl rôl Swyddog Pobl Dduon a Lleiafrifoedd Ethnig yn barhaol - **Cyflawnwyd**  2. Bydd UM Caerdydd yn gweithio gyda’r Swyddog Pobl Dduon a Lleiafrifoedd Ethnig presennol yn ogystal â Swyddogion Gwrth-hiliaeth y dyfodol i greu canllawiau ar gyfathrebu am ethnigrwydd a hiliaeth, a fydd yn cael eu dosbarthu i’w aelodau staff, ymddiriedolwyr, yn ogystal â chymdeithasau myfyrwyr ac arweinwyr myfyrwyr.  Bydd y gwaith hwn yn cynnwys ymgynghori â’r corff myfyrwyr ac adolygu arfer gorau a fabwysiadwyd gan sefydliadau eraill, megis llywodraethau’r DU a Chymru – **Cefais gyfarfod cychwynnol gyda'r Swyddog Gwrth-Hiliaeth newydd, a byddwn yn ceisio cwblhau hyn erbyn diwedd y flwyddyn hon**  3. Bydd swyddogion UM Caerdydd yn lobïo Prifysgol Caerdydd hefyd i fabwysiadu arfer gorau wrth gyfathrebu am ethnigrwydd a hiliaeth, gan gadw draw oddi wrth y defnydd o dermau ymbarél CLlE / BME, yn ogystal â therminoleg fel “Du gwleidyddol” - **Ar y gweill** | |
| **Mynd i’r Afael ag Aflonyddu Rhywiol ar y Campws: Amser i Weithredu** | **Cyn manylu ar y pwynt hwn, hoffwn ddatgan bod y gwaith polisi a ganlyn yn ganlyniad i waith tîm y Swyddogion Sabothol.**  1. Rhaid i Undeb y Myfyrwyr gefnogi mentrau i atal trais rhywiol rhag digwydd ar y campws trwy weithio gyda sefydliadau fel *Empowered Campus* i newid y diwylliant sydd wedi parhau trais ar sail rhywedd ar draws y campws. **– Ar y gweill (Trwy Weithgor yr UM)**  2. Rhaid i Undeb y Myfyrwyr hefyd gynnal ymgynghoriadau trylwyr a chynhwysol gyda myfyrwyr am yr hyn yr hoffent ei weld gan undeb y myfyrwyr i hyrwyddo campws diogel i bawb. Rhaid i'r ymgynghoriadau hyn fod yn hygyrch ac yn gynhwysol, gan sicrhau y gallai myfyrwyr sydd ar y cyrion ymwneud â nhw a dweud eu dweud ar y mater hwn. Dylent hefyd ymrwymo i drefnu a hyrwyddo gweithdai addysgol ar bynciau megis caniatâd/cydsyniad, deall mathau o gam-drin, a thrais ar sail rhywedd. **– Ar y gweill (Trwy Weithgor yr UM)**  3. Rhaid i Undeb y Myfyrwyr ymrwymo i gasglu a monitro data ar fynychder camymddwyn rhywiol, yn dilyn ymlaen o ganfyddiadau'r [Erthygl](https://thetab.com/uk/cardiff/2021/03/13/its-painfully-normalised-cardiff-students-discuss-experiences-of-sexual-assault-57310) fel y nodir uchod – Rydym yn Lobïo'r Brifysgol i fonitro'r data  4. Rhaid i Undeb y Myfyrwyr ymrwymo i lobïo Prifysgol Caerdydd i:   * Fabwysiadu diffiniad blaengar o ymosodiad rhywiol trwy ymgynghoriad blynyddol â myfyrwyr a chan gyfeirio at Ddeddf Troseddau Rhywiol 2003, **- Cyflawnwyd** * Gwneud diffiniadau wedi'u diweddaru ar gael yn hawdd ar y fewnrwyd a SIMS **- Cyflawnwyd** * Diwygio contractau llety i symud y rhai sy’n cyflawni’r troseddau hyn o neuaddau preswyl y brifysgol. Dylai’r polisi hwn alinio buddiannau’r dioddefwr â llunio polisïau’r brifysgol i sicrhau addasiad llwyddiannus i gontractau llety. O fewn y gwelliant hwn, rhoi’r dewis i ddioddefwyr symud i fyw i rywle arall tra byddant yn mynd trwy broses ymchwilio. **– Gwaith ar y gweill, ond dyma’r diweddaraf: ni ellir gorfodi’r tramgwyddwr i symud allan oherwydd Deddf Rhentwyr Cymru. Fodd bynnag, bydd yr adran preswylfeydd nawr yn drylwyr gydag ymchwiliad pan fydd adroddiad yn cael ei wneud.** **Y flwyddyn nesaf, am y tro cyntaf, bydd y Brifysgol yn gofyn i fyfyrwyr a oes ganddynt euogfarnau troseddol wrth wneud cais am lety.** * Dylid mabwysiadu a gorfodi polisi clir sy’n gwahardd staff y Brifysgol rhag cychwyn neu ddatblygu perthynas bersonol neu agos â myfyrwyr pan fo gan yr aelod staff rôl o awdurdod neu gyfrifoldeb dros y myfyriwr hwnnw. Lle mae perthynas academaidd a phersonol yn bodoli, rhaid i'r aelod o staff hysbysu'r Brifysgol, fel y gellir gwneud trefniadau amgen i atal unrhyw gamddefnydd posibl o awdurdod. **- Cyflawnwyd (Darllenwch y** [**Polisi ar Berthnasoedd Personol**](https://intranet.cardiff.ac.uk/students/documents/2790311-personal-relationships-policy) **newydd yma)** * Rhaid i Undeb y Myfyrwyr lobïo hefyd am ddull diogel ac effeithiol i fyfyrwyr sydd mewn, neu sy'n ymwybodol o berthnasoedd amhriodol rhwng staff a myfyrwyr i ddatgelu neu adrodd yn ôl heb ofni ôl-effeithiau. **- Cyflawnwyd (Darllenwch y Polisi ar Berthnasoedd Personol yma)** * Bydd Undeb y Myfyrwyr a grwpiau myfyrwyr yn gweithio gyda'r Brifysgol i gynhyrchu canllawiau clir y gellir eu hadolygu'n aml a'u gwneud yn hygyrch i'r cyhoedd. **- Ar y gweill** * Cynnal adolygiad dan arweiniad myfyrwyr o’r tîm ymateb i ddatgeliadau, yn dilyn y syniadau a sefydlwyd gan Emily Carr, Swyddog Menywod yr UM (2022/23) **– Ar y gweill (gwaith wedi dechrau gyda’r Gweithgor ac Amser i Weithredu)** * Sicrhau bod achosion o aflonyddu a chamwahaniaethu yn cael eu hymchwilio’n drylwyr a sicrhau canlyniadau cyfiawn i’r dioddefwr, gan gynnwys euogfarnau troseddol, a diarddeliadau parhaol. **– Ar y gweill (Wedi’i sicrhau yn yr adran llety, angen ymchwilio ymhellach)** | |

|  |  |
| --- | --- |
| Cadeirydd y Sesiwn Atebolrwydd: | Zohaib Tahir |
| Is-Gadeirydd y Sesiwn Atebolrwydd: | Harshdeep Kaur |
| Aelodau Ychwanegol y Sesiwn Atebolrwydd: |  |
| Dyddiad y Sesiwn Atebolrwydd: | 30/04/2024 |

**Adran 2: Sesiwn Atebolrwydd**

*Mae'r adran hon i'w chwblhau gan aelodau’r sesiwn atebolrwydd cyn siarad â’r Swyddog Sabothol. Dylid defnyddio’r adran hon wedyn i gynorthwyo trafodaeth gyda’r Swyddog Sabothol ac ychwanegu gwybodaeth lle bo’n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi’i hysgrifennu gan aelodau’r sesiwn atebolrwydd, dylai’r adran hon fanylu ar feysydd y mae’r aelodau’n meddwl sy’n gweithio’n dda a’r hyn y maen nhw’n credu y dylai’r Swyddog Sabothol barhau i’w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda yn eu barn nhw.* | |
| * Wedi bod yn ymchwilio i ad-daliadau myfyrwyr – arbennig o dda * Wedi gwneud llawer o bethau gwych – Wedi mynd y tu hwnt i bwyntiau maniffesto * Hapus iawn gyda'r cap ar ffioedd dysgu ar gyfer israddedigion * Ymgyrch i fynd i'r afael â thrais rhywiol * Perthynas â’r Is-Ganghellor * Ad-daliadau myfyrwyr * Wedi gwneud llawer o bethau i gefnogi myfyrwyr yn ariannol, e.e. brecwast am ddim   Angie   * Rwy’n credu fy mod i wedi gwneud popeth o fewn fy ngallu yn yr amser oedd gen i | |
| **Meysydd i'w Gwella**  *(Wedi'i hysgrifennu gan aelodau'r sesiwn atebolrwydd, dylai'r adran hon fanylu ar feysydd y mae'r aelodau'n meddwl y byddent yn elwa o sylw ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth, yn eu barn nhw, allai gael ei wella.* | |
| * Mwy o help gyda chostau byw – Dim ond un gyda thic gwyrdd – Gellid bod wedi gwneud mwy o waith sylfaenol i fynd i’r afael â hyn ar ran myfyrwyr – yn dymuno y byddai ad-daliadau myfyrwyr wedi’u cyfuno â chostau byw * Diddordeb mewn clywed pam na chwblhawyd (Trafnidiaeth o Cathays i'r Mynydd Bychan) - Pryder * Cymorth ariannol ar gyfer biliau * Cymunedau myfyrwyr – Nid oes unrhyw waith wedi’i wneud ar y weithdrefn ar gyfer amgylchiadau esgusodol/sicrhau mwy o leoedd ar gyfer grwpiau myfyrwyr – Dylid bod wedi gwneud rhywfaint o waith ar amgylchiadau esgusodol o leiaf | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, ac yna dylid darparu nodiadau o'r atebion yn y blwch gyferbyn).* | |
| **C1.** Costau Byw – Pam nad yw rhai pethau wedi cael eu cychwyn? e.e. Cymorth ariannol ar gyfer biliau, Trafnidiaeth o Cathays i'r Mynydd Bychan – Pam nad yw hyn wedi’i gwblhau? | **A1.** Pan roddwyd hyn yn y maniffesto, credwn y gallem gael cyllid gan CCAUC – Dywedwyd nad oedd hyn yn bosibl – Nid oedd gennym ni yn yr UM y gallu i sefydlu cronfa / llunio ffurflen i bobl wneud cais / y bobl i gyflawni hyn. Byddwn yn cyflwyno hyn i'r brifysgol, ond nid yw’n un o’u blaenoriaethau. Trafnidiaeth – Roeddwn i eisiau gweithio gyda'r Cyngor, ond wedi bod yn gweithio ar lawer o bethau annisgwyl eraill trwy gydol y flwyddyn. Sgwrs flaenorol ar ymestyn gorsaf reilffordd Cathays i lefydd eraill – Bydd yn digwydd eto yn yr Hydref. Gai hyn wella trafnidiaeth. Gallai rhywbeth fod wedi'i wneud o ran hyn, ond heb gael amser. Golchdy – Wedi siarad â’r brifysgol ond wedi dod ar draws llawer o rwystrau, byddai’n well gen i flaenoriaethu pethau eraill y gwn y gallaf ennill arnynt. |
| **C2.** A allwn ni ymestyn cyfathrebu â Phwyllgor Gwaith y Brifysgol i grwpiau eraill: grwpiau lleiafrifol, grwpiau gwrth-hiliaeth, grwpiau crefyddol? | **A2.** Cytuno â hynny. Cyfarfod diweddar – Gofynnodd y Dirprwy Is-Ganghellor dros Addysg i hyrwyddo llais myfyrwyr. Grŵp Mynd i'r Afael â Thrais Rhywiol – Dechrau da. Mae angen gwneud newid diwylliannol. A ellid defnyddio'r cymdeithasau i wneud hynny? Byddaf yn hwyluso sgyrsiau gyda Llais Myfyrwyr / y Brifysgol |
| **C3.** A allem gael rhyw fath o bwyllgor prifysgol gyda myfyrwyr o gefndiroedd gwahanol arno? | **A3.** Byddai'n dibynnu; dydw i ddim yn gweld hyn yn ymarferol iawn. Mae myfyrwyr ar hyn o bryd yn cael eu cynrychioli gan Swyddogion Sabothol a Swyddogion Ymgyrchoedd. Rhoi adborth fel cynrychiolwyr. Byddai rhywbeth arall fel gweithdai yn gweithio, nid pwyllgor – Ond rwy’n credu bod gwerth mewn cael y Brifysgol i siarad â myfyrwyr |
| **C4.** Amgylchiadau esgusodol | **A4.** Heb gael amser i wneud hyn |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os ydyn nhw, rhowch fanylion y rhesymau dros gynnig neu hysbysiad o'r fath yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodlenni’r is-ddeddfau. Sylwer: Pan fydd cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Na |
| **Hysbysiad o Angen Gwella**  *Bydd hysbysiadau o Angen Gwella yn cael eu hystyried pan fydd y pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan fydd hysbysiadau o Angen Gwella yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros yr hysbysiad.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor am gydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Foddhad.* | Ie |

**Adran 3: Deilliannau Sesiwn Atebolrwydd**

*Mae'r adran hon i'w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon â'r drafodaeth a gafwyd gyda'r Swyddog Sabothol? | Ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| Oes yna unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Nac oes |
| Os mai **oes** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gyflwyno unrhyw un o'r cynigion neu hysbysiadau canlynol?**  *Os gwnaethon nhw, rhowch fanylion y rhesymau dros hysbysiad neu rybudd o’r fath yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodlenni’r is-ddeddfau.* | Na |
| **Hysbysiad o Angen Gwella**  *Bydd Hysbysiadau o Angen Gwella yn cael eu hystyried pan fydd y pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor am gydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie |